બીજું સૂત્ર છે જ્ઞાનં બંધ : ! જ્ઞાન બંધન છે. જે જ્ઞાન તમે બહાર થી મેળવો છો… માતા-પિતા-ગુરૂ દ્વારા… શાષાો દ્વારા… એની વે એ બધું તમારા માટે બંધન છે. જેમ જન્‍મની સાથે જ તમને તમે કઇ જાતિના, ધર્મના… પ્રદેશ કે દેશના છો તેનું રટણ કરાવી-કરાવીને અન્‍યથી કંઇક અલગ હોવાનું જ્ઞાન કરાવાય છે. જેનાથી તમને અન્‍યોથી દૂર કરાવાય છે, વિભાજીત કરાય છે… વૈમનસ્‍ય પેદા કરાવાય છે… લડાવાય છે જયારે લોહી, હાડકાં કે શરીરના અંદરના અવયવોના પરીક્ષણથી વ્‍યકિત કઇ જાતની, ધર્મની, દેશની છે તે તો વિજ્ઞાન પણ હજુ સાબિત નથી કરી શકયું ! વિજ્ઞાનને મતે તો બધા સજીવોનોનો એકમ છે ‘કોષ’ પણ આવું જ્ઞાન ધર્મગુરૂઓના હાટડાંઓ માટે ‘બંધકોશ’ કરાવી દેનારૂ ગણાય. જો બધાય શરીર એક જ સમાન પંચમહાભૂતના બનેલા હોય અને તેમાં જ પાછા વિલીન થઇ જવાના હોય તો વિશ્વમાં આજે ત્રણસો જેટલાં ધર્મો કેમ અસ્‍તિત્‍વમાં છે ? નહિ… પ્રશ્ન પણ ઉઠાવી ન શકાય કારણકે સંશયાત્‍મા વિનશ્‍યતિ ! એટલે જ બધા ધર્મગુરૂઓ શીખવે છે.